ai4bharat/Pralekha huggingface dataset:
ശാസ്ത്ര സാങ്കേതിക മന്ത്രാലയം
ശുദ്ധവും ഹരിതവുമായ ഊർജ്ജ മേഖലയിൽ ഇന്ത്യ-യുഎസ് സഹകരണം വർദ്ധിപ്പിക്കണമെന്ന് കേന്ദ്ര മന്ത്രി ഡോ. ജിതേന്ദ്ര സിംഗ്
ന്യൂ ഡൽഹി , സെപ്റ്റംബർ 14,2021
ശുദ്ധവും ഹരിതവുമായ ഊർജ്ജ മേഖലയിൽ ഇന്ത്യ-യുഎസ് സഹകരണം വർദ്ധിപ്പിക്കാൻ കേന്ദ്രശാസ്ത്ര സാങ്കേതിക സഹമന്ത്രിയും , ഭൗമശാസ്ത്ര സഹ മന്ത്രിയും  ; പ്രധാനമന്ത്രിയുടെ ഓഫീസ്, പേഴ്സണല്, പൊതു പരാതികളും പെന്ഷനുകളും മന്ത്രാലയം, ആണവോര്ജ ബഹിരാകാശ വകുപ്പ് എന്നിവയുടെ ചുമതലയുള്ള സഹമന്ത്രിയുമായ ഡോ. ജിതേന്ദ്ര സിംഗ് ആഹ്വാനം ചെയ്തു.ശുദ്ധമായ ഊർജ്ജത്തിന്റെ ഒരു പ്രധാന സ്രോതസ്സ് മാത്രമല്ല, ആരോഗ്യപരിപാലനം, കൃഷി തുടങ്ങിയ മേഖലകളിൽ പ്രയോജനപ്പെടുത്തുന്നതിന് ഉള്ള മികച്ച ഉപാധിയായി നമ്മുടെ ആറ്റോമിക്/ന്യൂക്ലിയർ പദ്ധതി പ്രോത്സാഹിപ്പിക്കുന്നതിനുള്ള ഇന്ത്യയുടെ പ്രതിബദ്ധത അദ്ദേഹം ആവർത്തിച്ചു.
യുഎസ് ഊർജ്ജ ഡെപ്യൂട്ടി സെക്രട്ടറി ഡേവിഡ് എം. ടർക്കിന്റെ നേതൃത്വത്തിലുള്ള ഉന്നത പ്രതിനിധി സംഘം ഡോ. ജിതേന്ദ്ര സിംഗിനെ സന്ദർശിച്ചു.ശുദ്ധ ഊർജ്ജ മേഖലകളായ ജൈവ ഇന്ധനങ്ങൾ, ഹൈഡ്രജൻ എന്നിവയിൽ ശ്രദ്ധ കേന്ദ്രീകരിക്കുന്നതിനായി ഇരുരാജ്യങ്ങളും തന്ത്രപരമായ പങ്കാളിത്തം നവീകരിക്കുകയാണെന്ന് മന്ത്രി പറഞ്ഞു.
അടുത്ത പത്ത് വർഷത്തിനുള്ളിൽ ഇന്ത്യ മൂന്ന് മടങ്ങ് കൂടുതൽ ആണവോർജ്ജം ഉത്പാദിപ്പിക്കുമെന്നും ഭാവിയിൽ കൂടുതൽ ആണവനിലയങ്ങൾ ആസൂത്രണം ചെയ്യുന്നതിനാൽ 2031 ആകുമ്പോഴേക്കും അത് നിലവിലെ 6780 മെഗാവാട്ടിൽ നിന്നും 22,480 മെഗാവാട്ട് ആകുമെന്നു പ്രതീക്ഷിക്കുന്നതായും , ഡോ. ജിതേന്ദ്ര സിംഗ് പ്രതിനിധി സംഘത്തെ അറിയിച്ചു.
ആണവോർജ മേഖലയിലെ സംയുക്ത സംരംഭങ്ങൾക്കായുള്ള പ്രധാനമന്ത്രി നരേന്ദ്ര മോദിയുടെ നൂതന ആശയം അദ്ദേഹം എടുത്തുപറഞ്ഞു.
ഭക്ഷ്യ സംസ്കരണത്തിനായി ഉള്ള ഗാമാ വികിരണ സാങ്കേതികവിദ്യ ഇതിനകം സ്വകാര്യ കമ്പനികളുമായി പങ്കുവെച്ചിട്ടുണ്ടെന്നും, വിവിധ ഉൽപ്പന്നങ്ങളുടെ വികിരണ സംസ്കരണത്തിനായി അർദ്ധ സർക്കാർ, സർക്കാർ, സ്വകാര്യമേഖലയിൽ നിലവിൽ 26 ഗാമാ റേഡിയേഷൻ പ്രോസസ്സിംഗ് പ്ലാന്റുകൾ രാജ്യത്ത് പ്രവർത്തിക്കുന്നുണ്ടെന്നും മന്ത്രി ചൂണ്ടിക്കാട്ടി. അർബുദത്തിനും മറ്റ് രോഗങ്ങൾക്കും താങ്ങാനാവുന്ന ചികിത്സയിലൂടെ മാനവരാശിയുടെ ക്ഷേമം പ്രോത്സാഹിപ്പിക്കുന്നതിന് മെഡിക്കൽ ഐസോടോപ്പുകൾ നിർമ്മിക്കുന്നതിനായി പിപിപി മാതൃകയിൽ ഒരു ഗവേഷണ ആണവകേന്ദ്രം സ്ഥാപിക്കുന്നതിനുള്ള നിർദ്ദേശവും മന്ത്രി എടുത്തുപറഞ്ഞു.
ആണവോർജ്ജ മേഖലയിൽ ഇന്ത്യയുമായുള്ള സഹകരണം കൂടുതൽ ശക്തമാക്കുമെന്ന് യുഎസ് ഊർജ്ജ ഡെപ്യൂട്ടി സെക്രട്ടറി ഡേവിഡ് എം. ടർക്ക് ഡോ. ജിതേന്ദ്ര സിംഗിന് ഉറപ്പ് നൽകി.അടുത്തിടെ പ്രധാനമന്ത്രി നരേന്ദ്രമോദി തന്റെ സ്വാതന്ത്ര്യദിന പ്രസംഗത്തിൽ പ്രഖ്യാപിച്ചതുപോലെ ഹരിത ഹൈഡ്രജൻ മേഖലയിൽ ഇന്ത്യയുമായി മികച്ച പ്രവർത്തനം നടത്തുമെന്ന് ടർക്ക് വാഗ്ദാനം ചെയ്തു.കാലാവസ്ഥാ വ്യതിയാന ലഘൂകരണവുമായി ബന്ധപ്പെട്ട പ്രശ്നങ്ങൾക്കും ഇത് അനിവാര്യമാണെന്ന് അദ്ദേഹം പറഞ്ഞു. യുഎസ്-ഇന്ത്യ ഗ്യാസ് ടാസ്ക് ഫോഴ്സിന്റെ പരിവർത്തനത്തിനായി ഇരു രാജ്യങ്ങളും ഒപ്പുവച്ചു. ഇത് ജൈവ ഇന്ധനം , ഹൈഡ്രജൻ, പുനരുപയോഗിക്കാവുന്ന ഇന്ധനങ്ങൾ എന്നിവയ്ക്ക് പ്രകൃതി വാതകവും ആയുള്ള പരസ്പര ബന്ധത്തിന് ഊന്നൽ നൽകും.
IE/SKY
(Visitor Counter : 173
പ്രധാനമന്ത്രിയുടെ ഓഫീസ്
ഗ്രാമീണ ഭവനങ്ങളിൽ ടാപ്പ് വാട്ടർ കണക്ഷന്റെ ലഭ്യത 60% ആയതിൽ പ്രധാനമന്ത്രി സന്തോഷം പ്രകടിപ്പിച്ചു
ഇത് ഒരു മികച്ച നേട്ടമാണെന്നും നിരവധി ജീവിതങ്ങളെ ശാക്തീകരിക്കുമെന്നും പ്രധാനമന്ത്രി പറഞ്ഞു.
ഗ്രാമങ്ങളിലെ വീടുകളിൽ ടാപ്പ് വാട്ടർ കണക്ഷന്റെ ലഭ്യത 60% ആയതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു, ഇത് ഒരു മികച്ച നേട്ടമാണെന്നും നിരവധി ജീവിതങ്ങളെ ശാക്തീകരിക്കുമെന്നും പറഞ്ഞു. വരും കാലങ്ങളിൽ കൂടുതൽ വേഗത്തിൽ ഈ ലഭ്യത വർധിപ്പിക്കാൻ സാധ്യമായതെല്ലാം ചെയ്യുന്നുണ്ടെന്നും ശ്രീ മോദി പറഞ്ഞു..
കേന്ദ്ര ജലശക്തി മന്ത്രി ശ്രീ ഗജേന്ദ്ര സിംഗ് ഷെഖാവത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ഇതൊരു മികച്ച നേട്ടമാണ്, കൂടാതെ നിരവധി ജീവിതങ്ങളെ ശാക്തീകരിക്കുകയും ചെയ്യും. വരും കാലങ്ങളിൽ ഇത് വേഗത കൂടുതൽ വർദ്ധിപ്പിക്കുന്നതിന് സാധ്യമായതെല്ലാം ഞങ്ങൾ ചെയ്യുന്നു."
This is an outstanding achievement and will empower several lives. We are doing everything possible to increase this coverage at an even greater pace in the times to come. https://t.co/prHjrIhz02
— Narendra Modi  April 4, 2023
പ്രധാനമന്ത്രിയുടെ ഓഫീസ്അധ്യാപകദിനത്തിന്റെ പൂർവസന്ധ്യയിൽ 2023ലെ ദേശീയ അധ്യാപക പുരസ്കാരജേതാക്കളുമായി പ്രധാനമന്ത്രി ആശയവിനിമയം നടത്തിതാഴേത്തട്ടിൽനിന്നു നേട്ടങ്ങൾ കൊയ്തവരുടെ കഥകൾ കുട്ടികൾക്കു മനസിലാക്കിക്കൊടുക്കേണ്ടതിന്റെ ആവശ്യകതയ്ക്കു പ്രധാനമന്ത്രി ഊന്നൽ നൽകി
രാജ്യത്തിന്റെ വിവിധ ഭാഗങ്ങളിലെ സംസ്കാരവും വൈവിധ്യവും വിദ്യാലയങ്ങളിൽ ആഘോഷിക്കണമെന്നു പ്രധാനമന്ത്രി
അറിവു നേടാനുള്ള ആഗ്രഹം വിദ്യാർഥികളിൽ വളർത്തേണ്ടതിന്റെ പ്രാധാന്യം പ്രധാനമന്ത്രി ചൂണ്ടിക്കാട്ടി
അധ്യാപക ദിനത്തിന്റെ പൂർവസന്ധ്യയിൽ 2023 ലെ ദേശീയ അധ്യാപക പുരസ്കാര ജേതാക്കളുമായി പ്രധാനമന്ത്രി ശ്രീ നരേന്ദ്ര മോദി ആശയവിനിമയം നടത്തി. ഇന്ന് 7 ലോക് കല്യാൺ മാർഗിൽ നടന്ന കൂടിക്കാഴ്ചയിൽ 75 പുരസ്കാര ജേതാക്കൾ പങ്കെടുത്തു.
രാജ്യത്തെ യുവമനസുകളെ പരിപോഷിപ്പിക്കുന്നതിൽ അധ്യാപകർ നടത്തുന്ന ശ്രമങ്ങളെ പ്രധാനമന്ത്രി അഭിനന്ദിച്ചു. മികച്ച അധ്യാപകരുടെ പ്രാധാന്യത്തെക്കുറിച്ചും രാജ്യത്തിന്റെ ഭാഗധേയം രൂപപ്പെടുത്തുന്നതിൽ അവർക്കു വഹിക്കാൻ കഴിയുന്ന പങ്കിനെക്കുറിച്ചും അദ്ദേഹം എടുത്തുപറഞ്ഞു. താഴേത്തട്ടിൽ നിന്നു നേട്ടങ്ങൾ കൊയ്തവരുടെ കഥകൾ കുട്ടികൾക്കു മനസിലാക്കിക്കൊടുത്ത് അവരെ പ്രചോദിപ്പിക്കേണ്ടതിന്റെ പ്രാധാന്യത്തിന് അദ്ദേഹം ഊന്നൽ നൽകി.
നമ്മുടെ പ്രാദേശിക പൈതൃകത്തിലും ചരിത്രത്തിലും അഭിമാനം കൊള്ളുന്നതിനെക്കുറിച്ചു സംസാരിച്ച പ്രധാനമന്ത്രി, തങ്ങളുടെ പ്രദേശത്തിന്റെ ചരിത്രത്തെയും സംസ്കാരത്തെയുംകുറിച്ചു പഠിക്കാൻ വിദ്യാർഥികളെ പ്രചോദിപ്പിക്കണമെന്ന് അധ്യാപകരോട് അഭ്യർഥിച്ചു. രാജ്യത്തെ വൈവിധ്യത്തിന്റെ കരുത്ത് ഉയർത്തിക്കാട്ടിയ അദ്ദേഹം, രാജ്യത്തിന്റെ വിവിധ ഭാഗങ്ങളുടെ സംസ്കാരവും വൈവിധ്യവും വിദ്യാലയങ്ങളിൽ ആഘോഷിക്കാൻ അധ്യാപകരോട് അഭ്യർഥിച്ചു.
അടുത്തിടെ ചന്ദ്രയാൻ-3ന്റെ കാര്യത്തിൽ നേടിയ വിജയം ചൂണ്ടിക്കാട്ടിയ പ്രധാനമന്ത്രി, 21-ാം നൂറ്റാണ്ടു സാങ്കേതികവിദ്യയിൽ അധിഷ്ഠിതമായ നൂറ്റാണ്ടായതിനാൽ ശാസ്ത്ര-സാങ്കേതികവിദ്യകളെക്കുറിച്ചു വിദ്യാർഥികളിൽ ജിജ്ഞാസ വളർത്തേണ്ടതിന്റെ പ്രാധാന്യം എടുത്തുകാട്ടി. യുവാക്കളെ നൈപുണ്യമുള്ളവരാക്കി അവരെ ഭാവിയിലേക്കു സജ്ജരാക്കേണ്ടതിന്റെ പ്രാധാന്യത്തെക്കുറിച്ചും അദ്ദേഹം സംസാരിച്ചു.
‘മിഷൻ ലൈഫി’നെക്കുറിച്ചു പരാമർശിക്കവേ, ഉപയോഗശേഷം വലിച്ചെറിയുന്ന സംസ്കാരത്തിനു പകരം പുനരുപയോഗത്തിന്റെ സാധ്യതകൾ പരിശോധിക്കേണ്ടതിന്റെ പ്രാധാന്യത്തെക്കുറിച്ചു പ്രധാനമന്ത്രി ചർച്ച ചെയ്തു. നിരവധി അധ്യാപകർ വിദ്യാലയങ്ങളിലെ ശുചിത്വ പരിപാടികളെക്കുറിച്ചു പ്രധാനമന്ത്രിയോടു വിശദീകരിച്ചു. ഔദ്യോഗിക ജീവിതത്തിലുടനീളം പഠിക്കാനും കഴിവുകൾ മെച്ചപ്പെടുത്താനും ശ്രമിക്കണമെന്നു പ്രധാനമന്ത്രി അധ്യാപകരോടു നിർദേശിച്ചു.
രാജ്യത്തെ ഏറ്റവും മികച്ച ചില അധ്യാപകരുടെ അതുല്യസംഭാവനകളെ ആഘോഷിക്കുക എന്നതാണു ദേശീയ അധ്യാപക പുരസ്കാരത്തിന്റെ ഉദ്ദേശ്യം. പ്രതിബദ്ധതയിലൂടെ വിദ്യാഭ്യാസത്തിന്റെ ഗുണനിലവാരം മെച്ചപ്പെടുത്തുകയും ഒപ്പം, വിദ്യാർഥികളുടെ ജീവിതം സമ്പന്നമാക്കുകയും ചെയ്ത അധ്യാപകരെ ആദരിക്കുക എന്നതും ദേശീയ അധ്യാപക പുരസ്കാരത്തിന്റെ ലക്ഷ്യമാണ്. സ്കൂൾ വിദ്യാഭ്യാസ-സാക്ഷരതാ വകുപ്പു തിരഞ്ഞെടുത്ത അധ്യാപകർക്കു പുറമെ, ഈ വർഷം ഉന്നത വിദ്യാഭ്യാസ വകുപ്പും നൈപുണ്യ വികസന മന്ത്രാലയവും തിരഞ്ഞെടുത്ത അധ്യാപകരെക്കൂടി ഉൾപ്പെടുത്തി പുരസ്കാരത്തിന്റെ വ്യാപ്തി വിപുലീകരിച്ചു.
--NS--
(
സാംസ്കാരിക മന്ത്രാലയം
ബുദ്ധ പൂർണിമയോടനുബന്ധിച്ചുള്ള വെർച്വൽ വെസക് ആഗോള ആഘോഷവേളയിൽ പ്രധാനമന്ത്രി മുഖ്യ പ്രഭാഷണം നടത്തും
ബുദ്ധ പൂർണിമയോടനുബന്ധിച്ചുള്ള വെർച്വൽ വെസക് ആഗോള ആഘോഷവേളയിൽ പ്രധാനമന്ത്രി ശ്രീ നരേന്ദ്ര മോദി നാളെ  മുഖ്യ പ്രഭാഷണം നടത്തും
കേന്ദ്ര സാംസ്കാരിക മന്ത്രാലയം അന്താരാഷ്ട്ര ബുദ്ധമത കോൺഫെഡറേഷനുമായി  സഹകരിച്ചാണ് പരിപാടി സംഘടിപ്പിക്കുന്നത്. ലോകമെമ്പാടുമുള്ള ബുദ്ധസംഘങ്ങളിലെ എല്ലാ പരമോന്നത തലവന്മാരുടെയും പങ്കാളിത്തത്തിന് ഈ വേദി സാക്ഷ്യം വഹിക്കും. ലോകമെമ്പാടുമുള്ള 50 പ്രമുഖ ബുദ്ധമത ആചാര്യന്മാർ സഭയെ അഭിസംബോധന ചെയ്യും.
യുവജനകാര്യ, കായിക മന്ത്രാലയം
ഗോവയിൽ അനുവദിച്ച 36-ാമത് ദേശീയ ഗെയിംസ് കോവിഡ്-19 മഹാമാരി മൂലം മാറ്റിവച്ചു
കോവിഡ്-19 മഹാമാരി പൊട്ടിപ്പുറപ്പെട്ടതിനെത്തുടർന്ന് 20.10.2020 മുതൽ04.11.2020 വരെ ഗോവയിൽ നടത്താൻ നിശ്ചയിച്ചിരുന്ന 36-ാമത് ദേശീയ ഗെയിംസ് മാറ്റിവച്ചു. 36-ാമത് ദേശീയ ഗെയിംസിനായി കായിക രംഗത്ത് അടിസ്ഥാന സൗകര്യങ്ങൾ നിർമിക്കുന്നതിനും വികസിപ്പിക്കുന്നതിനുമായി 97.80 കോടി രൂപയുടെ കേന്ദ്ര സഹായം ഗോവ സർക്കാരിന് അനുവദിച്ചു. കേന്ദ്ര യുവജനകാര്യ-കായിക സഹമന്ത്രി ശ്രീ കിരൺ റിജിജു ലോക്സഭയിൽ രേഖാമൂലം നൽകിയ മറുപടിയിലാണ് ഇക്കാര്യമുള്ളത്.
രാസവസ്തു, രാസവളം മന്ത്രാലയം
മൊബൈല് മണ്ണ് പരിശോധന ലാബുകളുമായി എന്എഫ്എല്
കര്ഷകരുടെ വീട്ടുപടിക്കലെത്തി സൗജന്യമായി മണ്ണ് പരിശോധിക്കും
കര്ഷകരുടെ വീട്ടുപടിക്കലെത്തി സൗജന്യമായി മണ്ണ് പരിശോധിക്കുന്നതിന് നാഷണല് ഫെര്ട്ടിലൈസേഴ്സ് ലിമിറ്റഡ് അഞ്ച് മൊബൈല് മണ്ണ് പരിശോധന ലാബുകള് ആരംഭിച്ചു. രാജ്യത്തെ മണ്ണ് പരിശോധന സംവിധാനങ്ങള് വിപുലപ്പെടുത്തി, അനുയോജ്യമായ രാസവള ഉപയോഗം പ്രോത്സാഹിപ്പിക്കുകയാണ് ലക്ഷ്യം.
നോയിഡയിലെ എന്എഫ്എല് കോര്പ്പറേറ്റ് ഓഫീസ് പരിസരത്ത് എന്എഫ്എല് ചെയര്മാനും മാനേജിങ്ങ് ഡയറക്ടറുമായ ശ്രീ വി. എന്. ദത്ത് മൊബൈല് ലാബുകളിലൊന്ന് ഫ്ളാഗ് ഓഫ് ചെയ്തു. എന്എഫ്എല് ഡയറക്ടര്മാരും മുതിര്ന്ന ഉദ്യോഗസ്ഥരും സന്നിഹിതരായിരുന്നു.
അത്യാധുനിക മണ്ണ് പരിശോധന യന്ത്രങ്ങളുള്ള ഈ മൊബൈല് ലാബുകള് മണ്ണിന്റെ മാക്രോ, മൈക്രോ പോഷകങ്ങള് മൂല്യനിര്ണ്ണയം ചെയ്യും. വിവിധ കാര്ഷിക വിഷയങ്ങളെ കുറിച്ച് കര്ഷകരെ ബോധവത്ക്കരിക്കുന്നതിന് ഓഡിയോ-വിഷ്വല് സംവിധാനവും ലാബുകളിലുണ്ട്.
മൊബൈല് ലാബുകള്ക്ക് പുറമേ, രാജ്യത്തിന്റെ വിവിധ ഭാഗങ്ങളിലായി ആറ് സ്ഥിര മണ്ണ് പരിശോധന ലാബുകളും എന്എഫ്എല്ലിനുണ്ട്.
റെയില്വേ മന്ത്രാലയം
ഇന്ത്യന് റെയില്വേ ഇതുവരെ ഓടിച്ചത് 800 ശ്രമിക് സ്പെഷല് ട്രെയിനുകള്, 10 ലക്ഷം യാത്രക്കാരെ നാട്ടിലെത്തിച്ചു
ന്യൂഡല്ഹി, മെയ് 14, 2020:
(അതിഥി തൊഴിലാളികള്, തീര്ത്ഥാടകര്, ടൂറിസ്റ്റുകള്, വിദ്യാര്ത്ഥികള് തുടങ്ങി വിവിധ സ്ഥലങ്ങളില് കുടുങ്ങിപ്പോയവരുടെ യാത്രയ്ക്കായി കേന്ദ്ര ആഭ്യന്തര മന്ത്രാലയത്തിന്റെ നിര്ദേശ പ്രകാരം റെയില്വേ പ്രത്യേക ശ്രമിക് ട്രെയിനുകള് ഓടിക്കുന്നുണ്ട് .
ഇന്ന്  വരെയുള്ള കണക്കനുസരിച്ച് വിവിധ സംസ്ഥാനങ്ങളില് നിന്നായി 800 ശ്രമിക് സ്പെഷല് ട്രെയിനുകള് ഇന്ത്യന് റെയില്വേ ഓടിച്ചു. 15 ദിവസത്തിനുള്ളില് 10 ലക്ഷത്തിലേറെ തൊഴിലാളികളെ ശ്രമിക് ട്രെയിനുകളില്
നാട്ടിലെത്തിക്കാന് സാധിച്ചു.യാത്രക്കാരെ അയക്കുന്ന സംസ്ഥാനങ്ങളുടെയും അവരെ സ്വീകരിക്കുന്ന സംസ്ഥാനങ്ങളുടെയും സമ്മതം ലഭിച്ചശേഷം മാത്രമാണ് ശ്രമിക് ട്രെയിനുകള് സര്വീസ് നടത്തുന്നത്.
ആന്ധ്രപ്രദേശ്, ബീഹാര്, ഛത്തീസ്ഗഢ്, ഹിമാചല് പ്രദേശ്, ജമ്മുകാശ്മീര്, ഝാര്ഖണ്ഡ്, കര്ണാടകം, മധ്യപ്രദേശ്, മഹാരാഷ്ട്ര, മണിപ്പൂര്,മിസോറം, ഒഡീഷ, രാജസ്ഥാന്, തമിഴ്നാട്, തെലങ്കാന, ത്രിപുര, ഉത്തര്പ്രദേശ്, ഉത്തരാഖണ്ഡ്, പശ്ചിമബംഗാള് തുടങ്ങിയ സംസ്ഥാനങ്ങളിലേക്ക് ഇതിനകം തന്നെ ശ്രമിക് ട്രെയിനുകള് സര്വീസ് നടത്തിയിട്ടുണ്ട്. ഈ പ്രത്യേക ട്രെയിനുകളില് പുറപ്പെടുന്നതിനു മുമ്പ് യാത്രക്കാരെ പരിശോധനക്ക് വിധേയരാക്കുന്നുണ്ട്. യാത്രയില് അവര്ക്ക് സൗജന്യമായി ഭക്ഷണവും വെള്ളവും നല്കുന്നുണ്ട്.
മന്ത്രിസഭ
ഇന്ത്യയും അമേരിക്കയും തമ്മില് ശാസ്ത്ര സാങ്കേതിക മേഖലകളിലെ സഹകരണത്തിനുള്ള കരാറിന് കേന്ദ്ര മന്ത്രിസഭയുടെ അംഗീകാരം.
ശാസ്ത്ര സാങ്കേതിക മേഖലകളില് ഇന്ത്യയും അമേരിക്കയും തമ്മില് സഹകരിക്കുന്നതിനുള്ള കരാറിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര് കേന്ദ്ര മന്ത്രിസഭായോഗം അംഗീകാരം നല്കി.
പ്രയോജനങ്ങള്:
· കരാര് മുഖേന ശാസ്ത്ര സാങ്കേതിക മേഖലകളിലെ പരസ്പര താല്പര്യങ്ങളുടെ സംയോജനത്തിലൂടെ ഉടലെടുക്കുന്ന കരുത്ത് ഉഭയകക്ഷി ബന്ധങ്ങളില് ഒരു പുതിയ അദ്ധ്യായം കുറിക്കും.
· ഉയര്ന്ന ഗുണനിലവാരമുള്ള ഗവേഷണ നവീന ആശയ കൂട്ടുകെട്ടുകള് പരിപോഷിപ്പിക്കുന്നതിനുള്ള അവസരത്തിന് പുറമെ ഇരു രാജ്യങ്ങളിലെയും ശാസ്ത്ര, സാങ്കേതിക സമൂഹങ്ങള് തമ്മില് നിലവിലുള്ള ബന്ധം വിപുലപ്പെടുത്താനും കരാര് വഴിയൊരുക്കും.
പ്രധാന സവിശേഷതകള്
· ശാസ്ത്ര സാങ്കേതിക വിവരങ്ങളുടെയും വിദഗ്ധരുടെയും കൈമാറ്റം.
· സെമിനാറുകളും സമ്മേളനങ്ങളും സംഘടിപ്പിക്കല്
· ശാസ്ത്രജ്ഞര്ക്കും സാങ്കേതിക വിദഗ്ധര്ക്കുമുള്ള പരിശീലനം
· സഹകരണ ഗവേഷണ പദ്ധതികളുടെ നടത്തിപ്പ്
· ശാസ്ത്രത്തെയും, നവീനാശയങ്ങളെയും അടിസ്ഥാനമാക്കിയുള്ള പൊതു സ്വകാര്യ പങ്കാളിത്തങ്ങള്ക്ക് രൂപം നല്കല്.
· അത്യാധുനിക ഗവേഷണ സൗകര്യങ്ങളുടെ പ്രയോജനപ്പെടുത്തല്
..
..
(ND
പ്രധാനമന്ത്രിയുടെ ഓഫീസ്
രാജ്കോട്ട് എയിംസിന് പ്രധാനമന്ത്രി തറക്കല്ലിട്ടു
പ്രധാനമന്ത്രി ശ്രീ നരേന്ദ്ര മോദി എയിംസ് രാജ്കോട്ടിന് തറക്കല്ലിട്ടു. വീഡിയോ കോണ്ഫറന്സിലൂടെ നടന്ന ചടങ്ങില് കേന്ദ്രമന്ത്രി ഡോ. ഹര്ഷ് വര്ധന്, ഗുജറാത്ത് ഗവര്ണര് ആചാര്യ ദേവ്വ്രത്, മുഖ്യമന്ത്രി ശ്രീ വിജയ് രൂപാനി എന്നിവര് പങ്കെടുത്തു.
ചടങ്ങില് സംസാരിക്കവെ, മാനവികതയെ സംരക്ഷിക്കുന്നതിനായി ജീവന് പണയപ്പെടുത്തുന്ന ദശലക്ഷക്കണക്കിന് ഡോക്ടര്മാര്, ആരോഗ്യ പ്രവര്ത്തകര്, ശൃചീകരണത്തൊഴിലാളികള്, മറ്റ് മുന്നിര കൊറോണ പോരാളികള് എന്നിവരുടെ ശ്രമങ്ങളെ പ്രധാനമന്ത്രി അനുസ്മരിച്ചു. ശാസ്ത്രജ്ഞരുടെയും, ഈ പ്രതിസന്ധി ഘട്ടത്തില് പൂര്ണ മനസോടെ പാവപ്പെട്ടവര്ക്ക് അന്നം നല്കിയ എല്ലാവരുടെയും ശ്രമങ്ങളെ അദ്ദേഹം പ്രശംസിച്ചു.
ഇന്ത്യ ഒന്നിച്ചു നിന്നാല്, ഏറ്റവും കടുപ്പമേറിയ പ്രതിസന്ധിയെയും ഫലപ്രദമായി നേരിടാന് കഴിയുമെന്ന് ഈ വര്ഷം തെളിയിച്ചതായി പ്രധാനമന്ത്രി അഭിപ്രായപ്പെട്ടു. ഫലപ്രദമായ നടപടികളുടെ ഫലമായി ഇന്ത്യ മികച്ച നിലയിലാണെന്നും കൊറോണ ബാധിതരെ സംരക്ഷിച്ച ഇന്ത്യയുടെ നേട്ടം മറ്റ് രാജ്യങ്ങളെ അപേക്ഷിച്ച് വളരെ മികച്ചതാണെന്നും അദ്ദേഹം പറഞ്ഞു. വാക്സിനുവേണ്ടിയുള്ള എല്ലാ തയ്യാറെടുപ്പുകളും രാജ്യത്തു നടക്കുന്നുണ്ടെന്ന് അദ്ദേഹം പറഞ്ഞു. ഇന്ത്യയില് വാക്സിന് നിര്മ്മിക്കാനുള്ള ശ്രമങ്ങള് അവസാന ഘട്ടത്തിലാണെന്നും അത് എല്ലാ മുക്കിലും മൂലയിലും വേഗത്തില് എത്തുമെന്നും അദ്ദേഹം പറഞ്ഞു. ലോകത്തിലെ ഏറ്റവും വലിയ രോഗപ്രതിരോധ കാമ്പയിന് നടത്തുന്നതിന് ഇന്ത്യയുടെ തയ്യാറെടുപ്പ് പുരോഗമിക്കുകയാണെന്ന് അദ്ദേഹം പറഞ്ഞു. കഴിഞ്ഞ വര്ഷം നാം അണുബാധ തടയാന് ശ്രമിച്ചതുപോലെ തന്നെ പ്രതിരോധ കുത്തിവയ്പ്പ് വിജയകരമാക്കാന് ഒരുമിച്ച് മുന്നോട്ട് പോകണമെന്നും അദ്ദേഹം ആവശ്യപ്പെട്ടു.
ഗുജറാത്തില് ആരോഗ്യ അടിസ്ഥാന സൗകര്യം, മെഡിക്കല് വിദ്യാഭ്യാസം, തൊഴിലവസരങ്ങള് എന്നിവയ്ക്ക് എയിംസ് രാജ്കോട്ട് ഊര്ജം പകരുമെന്ന് ശ്രീ മോദി പറഞ്ഞു. പ്രത്യക്ഷത്തില് അയ്യായിരത്തോളം ജോലികളും പരോക്ഷമായി നിരവധി തൊഴിലവസരങ്ങളും സൃഷ്ടിക്കപ്പെടുമെന്നും അദ്ദേഹം പറഞ്ഞു. കോവിഡിനെതിരായ പോരാട്ടത്തില് ഗുജറാത്തിന്റെ ശ്രമങ്ങളെ പ്രശംസിച്ച പ്രധാനമന്ത്രി, കോവിഡിനെതിരെ പോരാടുന്നതില് ഗുജറാത്ത് ഒരു വഴികാട്ടിയാണെന്നു പറഞ്ഞു. കൊറോണ വെല്ലുവിളി മികച്ച രീതിയില് കൈകാര്യം ചെയ്തതിന് ഗുജറാത്തിലെ ശക്തമായ ആരോഗ്യ അടിസ്ഥാന സൗകര്യങ്ങള് സഹായിച്ചതായി അദ്ദേഹം പറഞ്ഞു. ചികിത്സാമേഖലയിലെ ഗുജറാത്തിന്റെ ഈ വിജയത്തിന് പിന്നില് രണ്ട് പതിറ്റാണ്ടിന്റെ അശ്രാന്ത പരിശ്രമവും അര്പ്പണബോധവും ദൃഢനിശ്ചയവുമാണെന്ന് അദ്ദേഹം പറഞ്ഞു.
സ്വാതന്ത്ര്യലബ്ധിക്കുശേഷം ഇത്രയധികം പതിറ്റാണ്ടുകള് പിന്നിട്ടിട്ടും രാജ്യത്ത് ആറ് എയിംസുകള് മാത്രമാണ് സ്ഥാപിക്കപ്പെട്ടതെന്ന് പ്രധാനമന്ത്രി പറഞ്ഞു. 2003 ല് അടല് ജി ഗവണ്മെന്റിന്റെ കാലത്ത് 6 എയിംസ് കൂടി സ്ഥാപിക്കാനുള്ള നടപടികള് സ്വീകരിച്ചു. കഴിഞ്ഞ 6 വര്ഷത്തിനിടെ പുതിയ 10 എയിംസിന്റെ പണി ആരംഭിച്ചതായും പലതും ഉദ്ഘാടനം ചെയ്തതായും അദ്ദേഹം പറഞ്ഞു. എയിംസിനൊപ്പം 20 സൂപ്പര് സ്പെഷ്യാലിറ്റി ആശുപത്രികളും നിര്മിക്കുന്നുണ്ടെന്ന് അദ്ദേഹം പറഞ്ഞു.
ആയുഷ്മാന് ഭാരത് പദ്ധതി പ്രകാരം, ഒറ്റപ്പെട്ട പ്രദേശങ്ങളില് ഒന്നര ദശലക്ഷത്തോളം ആരോഗ്യ പരിപാലന കേന്ദ്രങ്ങള് സ്ഥാപിക്കാനുള്ള പ്രവര്ത്തനങ്ങള് നടക്കുന്നുണ്ടെന്നും 50,000 ഓളം കേന്ദ്രങ്ങള് ഇതിനകം പ്രവര്ത്തനം ആരംഭിച്ചുവെന്നും പ്രധാനമന്ത്രി പറഞ്ഞു. ഇതില് ഗുജറാത്തില് മാത്രം അയ്യായിരത്തോളം കേന്ദ്രങ്ങളുണ്ട്. 7000 ഓളം ജന് ഔഷധി കേന്ദ്രങ്ങള് 3.5 ലക്ഷത്തോളം പാവപ്പെട്ട രോഗികള്ക്ക് കുറഞ്ഞ ചെലവില് മരുന്നുകള് നല്കി. ജനങ്ങളുടെ ആരോഗ്യം മെച്ചപ്പെടുത്തുന്നതിനായി ഗവണ്മെന്റ് നടത്തുന്ന സംരംഭങ്ങളെക്കുറിച്ചും അദ്ദേഹം വിവരിച്ചു.
ധനകാര്യ മന്ത്രാലയം
വരുമാന കമ്മി നികത്തുന്നതിനുള്ള 6,195 കോടി രൂപ 14 സംസ്ഥാനങ്ങൾക്ക് കൈമാറി.
(ന്യൂഡൽഹി, ഫെബ്രുവരി 05, 2021
പോസ്റ്റ് ഡെവല്യൂഷൻ റവന്യൂ ഡെഫിസിറ്റ്  ഗ്രാന്റ് ആയ 6,195.08 കോടി രൂപ കേന്ദ്ര ധനകാര്യ മന്ത്രാലയത്തിന്റെ കീഴിലുള്ള ധനവിനിയോഗ വകുപ്പ് സംസ്ഥാനങ്ങൾക്ക് അനുവദിച്ചു. സംസ്ഥാനങ്ങൾക്കുള്ള പി.ഡി.ആർ.ഡി. ഗ്രാന്റിന്റെ പതിനൊന്നാമത്തെ പ്രതിമാസ ഗഡുമാണിത്.
നടപ്പ് സാമ്പത്തിക വർഷത്തിൽ ഇതുവരെ 68,145.91 കോടി രൂപ ഡെവല്യൂഷൻ റവന്യൂ ഡെഫിസിറ്റ് ഗ്രാന്റായി അർഹരായ സംസ്ഥാനങ്ങൾക്ക് നൽകി. ഈ മാസം നൽകിയ ഗ്രാന്റിന്റെ സംസ്ഥാനാടിസ്ഥാനത്തിലുള്ള വിശദാംശങ്ങളും 2020-21 ൽ സംസ്ഥാനങ്ങൾക്ക് നൽകിയ പോസ്റ്റ് ഡെവല്യൂഷൻ റവന്യൂ ഡെഫിസിറ്റ് ഗ്രാന്റിന്റെ ആകെ തുകയും ഇതോടൊപ്പം ചേർത്തിട്ടുണ്ട്.
ഭരണഘടനയുടെ അനുച്ഛേദം 275 പ്രകാരമാണ് സംസ്ഥാനങ്ങൾക്ക് പോസ്റ്റ് ഡെവല്യൂഷൻ റവന്യൂ ഡെഫിസിറ്റ് ഗ്രാന്റുകൾ നൽകുന്നത്.സംസ്ഥാനങ്ങളുടെ വരുമാന കമ്മി നികത്താൻ പതിനഞ്ചാം ധനകാര്യ കമ്മീഷന്റെ ശുപാർശ പ്രകാരം പ്രതിമാസ തവണകളായാണ് ഗ്രാന്റ് അനുവദിക്കുന്നത്.14 സംസ്ഥാനങ്ങൾക്ക് പി.ഡി.ആർ.ഡി. ഗ്രാന്റ് നല്കാൻ കമ്മീഷൻ ശുപാർശ ചെയ്തിട്ടുണ്ട്.
ഈ ഗ്രാന്റ് സ്വീകരിക്കുന്നതിനുള്ള സംസ്ഥാനങ്ങളുടെ യോഗ്യതയും ഗ്രാന്റ് തുകയും കമ്മീഷൻ തീരുമാനിച്ചത് 2020-21 സാമ്പത്തിക വർഷത്തിലെ സംസ്ഥാനങ്ങളുടെ വരുമാനവും ചെലവും തമ്മിലുള്ള അന്തരം അടിസ്ഥാനമാക്കിയാണ്. പതിനഞ്ചാം ധനകാര്യ കമ്മീഷൻ 2020-21 സാമ്പത്തിക വർഷത്തിൽ 14 സംസ്ഥാനങ്ങൾക്ക് ആകെ 74,341 കോടി രൂപ പോസ്റ്റ് ഡിവ്യൂഷൻ റവന്യൂ ഡെഫിസിറ്റ് ഗ്രാന്റ് ആയി ശുപാർശ ചെയ്തു.ഇതിൽ 68,145.91 കോടി രൂപ  ഇതുവരെ കൈമാറി.
പതിനഞ്ചാം ധനകാര്യ കമ്മീഷൻ പോസ്റ്റ് ഡിവ്യൂഷൻ റവന്യൂ ഡെഫിസിറ്റ് ഗ്രാന്റ് ശുപാർശ ചെയ്തിട്ടുള്ള സംസ്ഥാനങ്ങൾ: ആന്ധ്രാപ്രദേശ്, അസം, ഹിമാചൽ പ്രദേശ്, കേരളം, മണിപ്പൂർ, മേഘാലയ, മിസോറം, നാഗാലാൻഡ്, പഞ്ചാബ്, സിക്കിം, തമിഴ്നാട്, ത്രിപുര, ഉത്തരാഖണ്ഡ്, പശ്ചിമ ബംഗാൾ.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
വിജിലൻസ് ബോധവൽക്കരണ വാരം 2020
2020 ഒക്ടോബർ 27 മുതൽ നവംബർ 2 വരെ വിജിലൻസ് ബോധവൽക്കരണ വാരമായി കേന്ദ്ര വിജിലൻസ് കമ്മീഷൻ ആചരിക്കുന്നു.
‘ജാഗ്രതയുള്ള ഇന്ത്യ, സമൃദ്ധിയുള്ള ഇന്ത്യ’ എന്ന പ്രമേയത്തെ അടിസ്ഥാനമാക്കിയാണ് 2020ലെ വിജിലൻസ് ബോധവൽക്കരണ വാരം ആചരിക്കുന്നത്.
വിജിലൻസ് ആൻഡ് ആന്റി കറപ്ക്ഷൻ എന്ന വിഷയത്തിൽ 2020 ഒക്ടോബർ 27 മുതൽ 29 വരെ സിബിഐ ഒരു ദേശീയസമ്മേളനം സംഘടിപ്പിക്കുന്നുണ്ട്. പ്രധാനമന്ത്രി ശ്രീ നരേന്ദ്ര മോദി 2020 ഒക്ടോബർ 27ന് വൈകിട്ട് അഞ്ചുമണിക്ക് ഈ സമ്മേളനത്തെ അഭിസംബോധന ചെയ്യും. പ്രധാനമന്ത്രിയുടെ പ്രസംഗം തത്സമയ സംപ്രേക്ഷണം ചെയ്യുന്നതാണ്.
വിജിലൻസ് കമ്മീഷൻ നൽകിയിരിക്കുന്ന പ്രത്യേക പ്രതിജ്ഞ എടുക്കുവാൻ എല്ലാ ജീവനക്കാരും ശ്രദ്ധിക്കണമെന്ന് നിർദേശം നൽകിയിട്ടുണ്ട്. സ്ഥാപനവുമായി നേരിട്ട് ബന്ധം പുലർത്തുന്ന വിതരണക്കാർ, കരാറുകാർ എന്നിവരും പ്രതിജ്ഞ എടുക്കണം എന്ന് നിർദ്ദേശിച്ചിട്ടുണ്ട്.
വാരാചരണ പ്രമേയം അടിസ്ഥാനമാക്കി സ്ഥാപനങ്ങൾക്കുള്ളിലും പൊതുജനങ്ങൾക്കിടയിലും വിവിധ പരിപാടികൾ സംഘടിപ്പിക്കാൻ എല്ലാ മന്ത്രാലയങ്ങളും സർക്കാർ സ്ഥാപനങ്ങളും ശ്രദ്ധിക്കണമെന്ന് വിജിലൻസ് കമ്മീഷൻ അഭ്യർത്ഥിച്ചിട്ടുണ്ട്.
A. ബന്ധപ്പെട്ട വിവരങ്ങൾ കൂടുതൽ ആളുകളിൽ എത്തിക്കുന്നതിനായി സ്ഥാപനങ്ങളുടെ വെബ്സൈറ്റുകൾ ഉപയോഗിക്കുക. പരാതി പരിഹാര സംവിധാനങ്ങൾക്ക് ആവശ്യമായ നടപടികൾ കൈക്കൊള്ളുക.
B. ഓൺലൈനിലൂടെ വിവിധ ബോധവൽക്കരണ പരിപാടികൾ സ്ഥാപനങ്ങൾ സംഘടിപ്പിക്കുക
C. പരമാവധി ബോധവൽക്കരണ നടപടികൾക്കായി സമൂഹമാധ്യമങ്ങൾ ഉപയോഗിക്കുക
ആരോഗ്യ, കുടുംബക്ഷേമ മന്ത്രാലയം
167.47 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ഫെബ്രുവരി 06, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 167.47 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
രാജ്യരക്ഷാ മന്ത്രാലയം
കിഴക്കൻ ലഡാക്കിൽ ദേംജോക്ക് മേഖലയിൽ ഒരു ചൈനീസ് സൈനികനെ ഇന്ത്യൻ സേന പിടികൂടി
(കിഴക്കൻ ലഡാക്കിൽ ഒരു ചൈനീസ് സൈനികനെ ഇന്ത്യൻ സേന പിടികൂടി. കോർപ്പൽ വാങ് യാ ലോങ്ങിനെ ആണ് കിഴക്കൻ ലഡാക്കിലെ ഡെംചോക് മേഖലയിൽനിന്ന് 2020 ഒക്ടോബർ 19ന് സേന പിടികൂടിയത്. യഥാർത്ഥ നിയന്ത്രണരേഖയിൽ അലഞ്ഞു തിരിയുന്നതിനിടെ ആണ് ഇയാളെ കസ്റ്റഡിയിലെടുത്തത്.
മോശം കാലാവസ്ഥയെ പ്രതിരോധിക്കുന്ന ചൂട് ഉറപ്പാക്കുന്ന വസ്ത്രങ്ങൾ, ഭക്ഷണം, ഓക്സിജൻ അടക്കമുള്ള വൈദ്യ സഹായങ്ങൾ തുടങ്ങിയവ ഇയാൾക്ക് ലഭ്യമാക്കിയിട്ടുണ്ട്.
തങ്ങളുടെ കാണാതായ സൈനികന്റെ നിലവിലെ വിവരങ്ങൾ സംബന്ധിച്ച അപേക്ഷ ചൈനീസ് സേന  യിൽ നിന്ന് ലഭിച്ചിട്ടുണ്ട്.ഔദ്യോഗിക നടപടിക്രമങ്ങൾക്ക് ശേഷം നിലവിലെ പ്രോട്ടോകോളുകൾ പ്രകാരം ചുഷുൽ- മോൾഡോ പോയിന്റിൽ വെച്ച് ഇയാളെ ചൈനീസ് അധികൃതർക്ക് കൈമാറും.
പ്രധാനമന്ത്രിയുടെ ഓഫീസ്
കഥകളി കലാകാരി മിലേന സാൽവിനിയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത കഥകളി കലാകാരി മിലേന സാൽവിനിയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
" ഇന്ത്യൻ സംസ്കാരത്തോടുള്ള അഭിനിവേശത്തിന്റെ പേരിൽ മിലേന സാൽവിനി ഓർമ്മിക്കപ്പെടും. ഫ്രാൻസിലുടനീളം കഥകളിയെ കൂടുതൽ ജനകീയമാക്കാൻ അവർ നിരവധി ശ്രമങ്ങൾ നടത്തി. അവരു ടെ വിയോഗത്തിൽ ഞാൻ ദുഃഖിക്കുന്നു. എന്റെ ചിന്തകൾ അവരുടെ കുടുംബത്തോടും അഭ്യുദയകാംക്ഷികളോടും ഒപ്പം ഉണ്ട്. അവരുടെ ആത്മാവിന് ശാന്തി ലഭിക്കട്ടെ. സമാധാനം."
ND
(
വാര്ത്താവിതരണ പ്രക്ഷേപണ മന്ത്രാലയം
54-ാമത് ഐ.എഫ്.എഫ്.ഐ-യുടെ രജിസ്ട്രേഷൻ ആരംഭിച്ചു
ന്യൂ ഡൽഹി: സെപ്റ്റംബർ 13, 2023
54-ാമത് ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയുടെ  ഡെലിഗേറ്റ് രജിസ്ട്രേഷൻ ആരംഭിച്ചതോടെ രാജ്യത്തെ ഏറ്റവും വലിയ ചലച്ചിത്ര, വിനോദ ആഘോഷത്തിനുള്ള കൗണ്ട്ഡൗൺ ആരംഭിച്ചു. 2023 നവംബര് 20 മുതല് 28 വരെ ഗോവയിലാണ് മേള നടക്കുക.
കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിന്റെ കീഴിലുള്ള നാഷണല് ഫിലിം ഡെവലപ്മെന്റ് കോര്പ്പറേഷന് ഓഫ് ഇന്ത്യ ലിമിറ്റഡ് , ഗോവ സംസ്ഥാന സർക്കാരിന്റെ എന്റര്ടെയ്ന്മെന്റ് സൊസൈറ്റി ഓഫ് ഗോവ , ഇന്ത്യൻ ചലച്ചിത്ര വ്യവസായം എന്നിവയുമായി സഹകരിച്ച് സംഘടിപ്പിക്കുന്ന പരിപാടിയില് മികച്ച ഇന്ത്യന്, ലോക സിനിമകള് പ്രദര്ശിപ്പിക്കും.
വിവിധ വിഭാഗങ്ങളിലായി ഇന്ത്യൻ, ലോക സിനിമകളുടെ വൈവിധ്യമാണ് ഐഎഫ്എഫ്ഐ വാഗ്ദാനം ചെയ്യുന്നത്. അന്താരാഷ്ട്ര മത്സരം , ഐസിഎഫ്ടി-യുനെസ്കോ ഗാന്ധി മെഡൽ അവാർഡിനുള്ള മത്സരം, ഒരു സംവിധായകന്റെ മികച്ച നവാഗത ഫീച്ചർ ഫിലിമിനുള്ള മത്സരം, സിനിമ ഓഫ് ദ വേൾഡ് , ഇന്ത്യൻ പനോരമ . ഫെസ്റ്റിവൽ കാലിഡോസ്കോപ്പ്  എന്നിവയാണ് ഇന്ത്യൻ, ലോക സിനിമ പ്രദർശിപ്പിക്കുന്ന ചില വിഭാഗങ്ങൾ. കൺട്രി ഫോക്കസ്, ആനിമേഷൻ, ഡോക്യുമെന്ററികൾ, ഗോവൻ സിനിമകൾ തുടങ്ങിയ ഇന്ത്യൻ, വിദേശ ചിത്രങ്ങളുടെ പ്രത്യേക ക്യൂറേറ്റഡ് പാക്കേജുകളും പ്രദർശിപ്പിക്കുന്നു. ഗാല പ്രീമിയറുകൾ, ദൈനംദിന റെഡ് കാർപെറ്റ് പരിപാടികൾ, ആഘോഷങ്ങൾ എന്നിവ ഉത്സവ അനുഭവം വർദ്ധിപ്പിക്കുന്നു.
പ്രദര്ശനങ്ങള്ക്ക് പുറമെ ദേശീയ-അന്തര്ദേശീയ ചലച്ചിത്ര രംഗത്തെ 200 ലധികം പ്രമുഖര് നടത്തുന്ന ശില്പ്പശാലകള് , മാസ്റ്റര് ക്ലാസുകള്, സംവേദനാത്മക സെഷനുകൾ, പാനല് ചര്ച്ചകള് എന്നിവയും ഐഎഫ്എഫ്ഐ വാഗ്ദാനം ചെയ്യുന്നു.
54-ാമത് ഐഎഫ്എഫ്ഐയുടെ ഡെലിഗേറ്റ് രജിസ്ട്രേഷൻ ഇനിപ്പറയുന്ന വിഭാഗങ്ങൾക്കായി iffigoa.org വഴി നടത്താം:
ഡെലിഗേറ്റ് സിനി എന്തുസിയാസ്റ്റ്: 1000/- രൂപ + ജിഎസ്ടി
ഡെലിഗേറ്റ് പ്രൊഫഷണൽ: 1000/- രൂപ + ജിഎസ്ടി
ഡെലിഗേറ്റ് വിദ്യാർത്ഥി: രജിസ്ട്രേഷൻ ഫീസ് ഇല്ല
54-ാമത് ഐ.എഫ്.എഫ്.ഐക്കൊപ്പം എൻ.എഫ്.ഡി.സി സംഘടിപ്പിക്കുന്ന ഫിലിം ബസാറിന്റെ 17-ാമത് പതിപ്പിനും രജിസ്ട്രേഷൻ ആരംഭിച്ചു. ദക്ഷിണേഷ്യൻ, അന്തർദ്ദേശീയ ചലച്ചിത്ര പ്രവർത്തകർ, നിർമ്മാതാക്കൾ, സെയിൽസ് ഏജന്റുമാർ, ഫെസ്റ്റിവൽ പ്രോഗ്രാമർമാർ എന്നിവർക്കിടയിൽ ക്രിയാത്മകവും സാമ്പത്തികവുമായ സഹകരണം സുഗമമാക്കുന്ന ദക്ഷിണേഷ്യയിലെ ഏറ്റവും വലിയ ആഗോള ചലച്ചിത്ര വിപണിയായി ഫിലിം ബസാർ പ്രവർത്തിക്കുന്നു. ഫിലിം ബസാറിലേക്കുള്ള ഡെലിഗേറ്റ് രജിസ്ട്രേഷൻ filmbazaarindia.com ലഭ്യമാണ്.
54-ാമത് ഐഎഫ്എഫ്ഐയുടെ മീഡിയ രജിസ്ട്രേഷൻ ഉടൻ ആരംഭിക്കും. ഇത് മാധ്യമപ്രവർത്തകർക്കും മാധ്യമ പ്രൊഫഷണലുകൾക്കും ഐഎഫ്എഫ്ഐ-ലേക്ക് പ്രവേശനം നൽകുന്നു.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പോസ്റ്റുമാൻ വഴി ഡിജിറ്റൽ ലൈഫ് സർട്ടിഫിക്കറ്റ് സമർപ്പണത്തിനുള്ള വാതിൽപടി സേവനത്തിന് രാജ്യത്ത് തുടക്കമായി
പോസ്റ്റുമാൻ വഴി ഡിജിറ്റൽ ലൈഫ് സർട്ടിഫിക്കറ്റ് സമർപ്പിക്കുന്നതിനുള്ള വാതിൽപടി സേവനത്തിനു ഇന്ത്യൻ പോസ്റ്റ് പെയ്മെന്റ് ബാങ്ക്  തുടക്കമിട്ടു
സർക്കാർ സേവനങ്ങളിൽ നിന്നും വിരമിച്ച ജീവനക്കാർക്ക് ജീവൻ പ്രമാൺ പോർട്ടലിലൂടെ, ഓൺലൈനായി ലൈഫ് സർട്ടിഫിക്കറ്റുകൾ സമർപ്പിക്കാനുള്ള സൗകര്യത്തിന് 2014 നവംബറിൽ തുടക്കമായിരുന്നു. ജീവനക്കാർക്ക് സുതാര്യവും ലളിതവുമായ മാർഗത്തിലൂടെ സർട്ടിഫിക്കറ്റ് സമർപ്പണം ലക്ഷ്യമിട്ടായിരുന്നു ഈ നടപടിക്ക് തുടക്കം കുറിച്ചത്
വീട്ടിലിരുന്ന് കൊണ്ട് തന്നെ ബാങ്ക് അക്കൗണ്ടുകളിൽ നിന്നും പണം പിൻവലിക്കുന്നതിന് ഉള്ള സംവിധാനം അടക്കമുള്ള സൗകര്യങ്ങൾക്ക് പുറമേയാണ് ഇത്. രാജ്യത്തെമ്പാടുമായി 1,36,000 ഓളം പോസ്റ്റ് ഓഫീസുകൾ സ്മാർട്ട്ഫോൺ, ബയോമെട്രിക് സംവിധാനങ്ങളുള്ള 1,89,000 പോസ്റ്റുമാൻമാർ തുടങ്ങി വിപുലമായ ശൃംഖലയാണ് വാതിൽപ്പടി ബാങ്കിംഗ് സേവന വിതരണത്തിനായി IPPB ഉപയോഗപ്പെടുത്തുന്നത്
ഇത് സംബന്ധിച്ച വിശദവിവരങ്ങൾ ഗുണഭോക്താക്കൾക്ക് ഈ വിലാസത്തിൽ ലഭ്യമാണ് ippbonline.com
ചെറിയ നിരക്ക് ഈടാക്കുന്ന ഈ സേവനം രാജ്യത്തെമ്പാടുമുള്ള കേന്ദ്രസർക്കാർ പെൻഷൻ ഗുണഭോക്താക്കൾക്ക് ലഭ്യമാണ്
IPPB യിലൂടെ ഡിജിറ്റൽ ലൈഫ് സർട്ടിഫിക്കറ്റ് വാതിൽപടി സേവനം ലഭ്യമാക്കുന്നതിനുള്ള നടപടി ക്രമങ്ങൾ പെൻഷൻ ആൻഡ് പെൻഷനേഴ്സ് വെൽഫെയർ വകുപ്പിന്റെ യൂട്യൂബ് ഫേസ്ബുക്ക് അക്കൌണ്ടുകളിൽ ലഭ്യമാണ്
(
പ്രധാനമന്ത്രിയുടെ ഓഫീസ്
ശ്രീ മന്നത്തു പത്മനാഭന്റെ ജന്മവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
ശ്രീ മന്നത്തു പത്മനാഭന്റെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. സാമൂഹിക പരിഷ്കരണങ്ങൾ, ഗ്രാമീണ വികസനം, ഇന്ത്യയുടെ സ്വാതന്ത്ര്യസമരം എന്നിവയ്ക്കുള്ള അദ്ദേഹത്തിന്റെ സംഭാവനകളെയും പ്രധാനമന്ത്രിപ്രകീർത്തിച്ചു.
പ്രധാനമന്ത്രി ട്വീറ്റ് ചെയ്തു;
“ശ്രീ മന്നത്തു പത്മനാഭന്റെ ജന്മദിനത്തിൽ അദ്ദേഹത്തിന് ആദരാഞ്ജലികൾ. സാമൂഹിക പരിഷ്കരണത്തിനുള്ള അദ്ദേഹത്തിന്റെ സംഭാവനകളും സേവനവും നിരവധി പേരെ പ്രചോദിപ്പിക്കുന്നു. ഗ്രാമീണ വികസനം പോഷിപ്പിക്കുന്നതിലെ ശ്രമങ്ങൾക്ക് അദ്ദേഹം പരക്കെ ബഹുമാനിക്കപ്പെട്ടു, കൂടാതെ ഇന്ത്യയുടെ സ്വാതന്ത്ര്യ സമരത്തിന് അദ്ദേഹം വലിയ സംഭാവനകൾ നൽകി."